K สวนกระแส เทรดวันแรกพุ่งกว่า 67%
K สวนกระแส เทรดวันแรกพุ่งกว่า 67% โดยเปิดเทรดวันแรกที่ 9.10 บ. ล่าสุด ณ เวลา 10.00 น. มาที่ 9.70 บ. เพิ่มขึ้น 3.90 บ. หรือ 67.24% สูงสุดที่ 9.90 บ. ต่ำสุดที่ 9.05 บ. จากราคาขาย IPO ที่ 5.80 บ. มูลค่าซื้อขายที่ 356.22 ลบ. ขณะที่ดัชนีตลาดหุ้นไทยโดยรวมลบ 0.74%
18 ธ.ค. 2558

ผู้สื่อข่าวรายงานว่า ราคาหุ้นบริษัท คิงส์เมน ซี.เอ็ม.ที.ไอ. จำกัด (มหาชน) หรือ K เปิดเทรดวันแรกที่ 9.10 บาท ล่าสุด ณ เวลา 10.00น. มาที่ 9.70 บาท เพิ่มขึ้น 3.90 บาท หรือ 67.24% สูงสุดที่ 9.90 บาท ต่ำสุดที่ 9.05 บาท จากราคาขาย IPO ที่ 5.80 บาท มูลค่าซื้อขายที่ 356.22ล้านบาท ขณะที่ดัชนีตลาดหุ้นไทยโดยรวมลบ 0.74%
อนึ่ง K เป็นผู้ดำเนินธุรกิจให้บริการออกแบบและตกแต่งครบวงจร สำหรับงานตกแต่งภายในงานแสดงสินค้าและนิทรรศการ การตลาดทางเลือก และงานพิพิธภัณฑ์และสวนสนุก ทั้งนี้ K เป็นพันธมิตรทางธุรกิจกับกลุ่ม Kingsmen Creatives Ltd. ซึ่งเป็นหนึ่งในบริษัทชั้นนำในธุรกิจออกแบบและผลิตงานสื่อสารการตลาดระดับโลกจากประเทศสิงคโปร์ ทำให้สามารถเชื่อมโยงเข้าสู่เครือข่ายลูกค้าในระดับสากลได้ K มีขอบเขตการดำเนินธุรกิจในประเทศไทย และมีบริษัทย่อยคือ บริษัท คิงส์เมนเมียนมาร์ จำกัด ที่รองรับงานในประเทศเมียนมาร์